DOHOME-BCP กอดคอร่วง รับแขวนเครื่องหมาย XD วันแรก!
DOHOME-BCP กอดคอร่วง รับแขวนเครื่องหมาย XD วันแรก!
DOHOME-BCP กอดคอร่วง รับแขวนเครื่องหมาย XD วันแรก!
3 มี.ค. 2564

ผู้สื่อข่าวรายงานว่า ณ เวลา 10.06 น. ราคาหุ้น บริษัท ดูโฮม จำกัด (มหาชน) หรือ DOHOME อยู่ที่ 19.80 บาท ลบ 1.20 บาท หรือ 5.71%  สูงสุดที่ 20 บาท ต่ำสุดที่ 19.70 บาท ด้วยมูลค่าซื้อขาย 62.52 ล้านบาท
ส่วนราคาหุ้น บริษัท บางจาก คอร์ปอเรชั่น จำกัด (มหาชน) หรือ BCP อยู่ที่ 28 บาท ลบ 0.50 บาท หรือ 1.75% สูงสุดที่ 28 บาท ต่ำสุดที่ 27.50 บาท ด้วยมูลค่าซื้อขาย 26.02 ล้านบาท
ทั้งนี้ ราคาหุ้น DOHOME และ BCP ปรับตัวลง หลังวันนี้ (3 มี.ค.) ขึ้นเครื่องหมาย XD วันแรก โดย DOHOME เตรียมจ่ายเงินปันผลเป็นหุ้นในอัตรา 12 หุ้นเดิม : 1 หุ้นปันผล และเป็นเงินสดในอัตรา 0.0092592593 บาท/หุ้น ส่วน BCP เตรียมจ่ายปันผลเป็นเงินสดในอัตรา 0.40 บาท/หุ้น
อนึ่ง การขึ้นเครื่องหมาย XD นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล